CELEX: 32019D0081
Language: lv
Date: 2019-01-17 00:00:00
Title: Komisijas Īstenošanas lēmums (ES) 2019/81 (2019. gada 17. janvāris), ar ko groza I pielikumu Īstenošanas lēmumam (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (izziņots ar dokumenta numuru C(2019) 102) (Dokuments attiecas uz EEZ.)

21.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 18/43
               
            
         KOMISIJAS ĪSTENOŠANAS LĒMUMS (ES) 2019/81
         (2019. gada 17. janvāris),
         ar ko groza I pielikumu Īstenošanas lēmumam (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs
         
            
               (izziņots ar dokumenta numuru C(2019) 102)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         ņemot vērā Padomes 1992. gada 17. decembra Direktīvu 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (3), un jo īpaši tās 14. panta 2. punktu, 19. panta 1. punkta a) apakšpunktu, 19. panta 3. punkta a) apakšpunktu un 19. panta 4. un 6. punktu,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (4), un jo īpaši tās 4. panta 3. punktu,
         tā kā:
         
                     (1)
                  
                  
                     Direktīva 92/119/EEK nosaka vispārīgus kontroles pasākumus, kas piemērojami noteiktu dzīvnieku slimību, tostarp nodulārā dermatīta (ND), uzliesmojuma gadījumā. Minētie kontroles pasākumi ietver aizsargjoslas un uzraudzības zonas izveidi ap inficēto saimniecību un papildus citiem kontroles pasākumiem paredz arī ārkārtas vakcināciju ND uzliesmojuma gadījumā.
                  
               
                     (2)
                  
                  
                     Komisijas Īstenošanas lēmums (ES) 2016/2008 (5) nosaka dzīvnieku veselības kontroles pasākumus, kas jāveic saistībā ar ND uzliesmojumiem dalībvalstīs vai to daļās, kas norādītas sarakstā minētā lēmuma I pielikumā, tostarp minimālās prasības attiecībā uz ND vakcinācijas programmām, ko dalībvalstis iesniegušas Komisijai apstiprināšanai. Īstenošanas lēmumā (ES) 2016/2008 “inficētās zonas” definētas kā dalībvalsts teritorijas daļas, kas norādītas minētā īstenošanas lēmuma I pielikuma II daļas sarakstā un ietver apgabalus, kuros ir apstiprināts ND un saskaņā ar Direktīvu 92/119/EEK izveidotas aizsardzības un uzraudzības zonas un kuros pēc vakcinācijas programmu apstiprināšanas var veikt vakcināciju pret ND. “Brīvās zonas, kurās veikta vakcinācija” tajā definētas kā dalībvalsts teritorijas daļas, kas norādītas minētā pielikuma I daļas sarakstā un ietver apgabalus ārpus inficētajām zonām, kuros pēc vakcinācijas programmu apstiprināšanas ir veikta vakcinācija pret ND.
                  
               
                     (3)
                  
                  
                     2015. gada augustā ND pirmo reizi tika apstiprināts Grieķijā. 2016. gadā ND gadījumi tika konstatēti Bulgārijā un vēl daži gadījumi Grieķijā, kā arī vairākās kaimiņos esošās trešās valstīs. 2017. gadā ND Dienvidaustrumeiropā bija izplatīts mazākā mērā: šīs slimības plaša atkārtošanās novērota Albānijā, un vēl daži sporādiski uzliesmojumi novēroti Grieķijā un bijušajā Dienvidslāvijas Maķedonijas Republikā.
                  
               
                     (4)
                  
                  
                     2018. gadā ND epidemioloģiskā situācija ir uzlabojusies, un neviena dalībvalsts vai kaimiņos esoša trešā valsts Dienvidaustrumeiropā, izņemot Turciju, nav ziņojusi par kādu ND gadījumu.
                  
               
                     (5)
                  
                  
                     Reaģējot uz ND uzliesmojumiem, slimības skartās dalībvalstis, proti, Grieķija un Bulgārija, kā arī skartās kaimiņos esošās trešās valstis īstenoja dzīvu liellopu un nebrīvē turētu savvaļas atgremotāju masveida vakcinācijas programmas. 2016. un 2017. gadā, ņemot vērā epidemioloģisko situāciju kaimiņos esošajās dalībvalstīs un trešās valstīs, masveida vakcinācijas programmu pret ND profilakses nolūkos īstenoja arī Horvātija, kur ND līdz šim nav ticis konstatēts. Vakcinācijas programmas pret ND Grieķijā, Bulgārijā un Horvātijā Komisija apstiprināja ar Komisijas Īstenošanas lēmumu (ES) 2016/2009 (6).
                  
               
                     (6)
                  
                  
                     Kopš pirmā ND uzliesmojuma kontinentālajā Eiropā Eiropas Pārtikas nekaitīguma iestāde (EFSA) ir sagatavojusi “Steidzamus norādījumus par ND”, kas pieņemti 2016. gada 29. jūlijā (7), un trīs ziņojumus, proti, “Nodulārais dermatīts. I. Datu vākšana un analīze”, kas apstiprināts 2017. gada 27. martā (8), “Nodulārais dermatīts. II. Datu vākšana un analīze”, kas apstiprināts 2018. gada 29. janvārī (9), un “Nodulārais dermatīts. Zinātniskā un tehniskā palīdzība kontroles un uzraudzības darbībām”, kas apstiprināts 2018. gada 28. septembrī (10). Visi šie zinātniskie novērtējumi liecina, ka ar pareizi īstenotām masveida vakcinācijas kampaņām pret ND var šo slimību ierobežot, novēršot jaunu uzliesmojumu gadījumus.
                  
               
                     (7)
                  
                  
                     2018. gadā visās ND skartajās dalībvalstīs un kaimiņos esošajās trešās valstīs Dienvidaustrumeiropā turpinājās masveida vakcinācija pret ND.
                  
               
                     (8)
                  
                  
                     Ņemot vērā labvēlīgo epidemioloģisko situāciju Horvātijā un kaimiņos esošajās trešās valstīs, minētā dalībvalsts kopš 2018. gada sākuma ir izbeigusi vakcināciju pret ND. Tā vietā Horvātija sāka īstenot Komisijas apstiprinātu ND uzraudzības programmu. Minētā programma ietver klīnisko, virusoloģisko un seroloģisko uzraudzību, liekot uzsvaru uz augsta riska apgabaliem, kas atrodas tuvu dalībvalstīm un kaimiņos esošām trešām valstīm, kuras pēdējos gados ir ziņojušas par ND uzliesmojumiem.
                  
               
                     (9)
                  
                  
                     Saskaņā ar Pasaules Dzīvnieku veselības organizācijas (OIE) Sauszemes dzīvnieku veselības kodeksa 11.9.4. pantu no ND brīvā valstī vai zonā, kurā, reaģējot uz draudiem, taču nepastāvot ND gadījumam, veikta profilaktiska vakcinācija, no slimības brīvas teritorijas statusu var atjaunot astoņus mēnešus pēc pēdējās vakcinācijas, ja saskaņā ar minētā kodeksa 11.9.15. pantu ir veikta klīniskā, virusoloģiskā un seroloģiskā uzraudzība.
                  
               
                     (10)
                  
                  
                     Saskaņā ar ziņojumu, ko Horvātija 2018. gada 13. oktobrī iesniedza Komisijai, klīniskās, virusoloģiskās un seroloģiskās uzraudzības rezultāti liecina, ka nav pierādījumu par ND klātbūtni minētās dalībvalsts teritorijā. Līdz ar to, tā kā ND gadījumi nav konstatēti un kopš pēdējās ND vakcinācijas ir pagājuši vairāk nekā astoņi mēneši, Horvātija izpilda visas OIE prasībās attiecībā uz statusu “brīvs no ND”. Tāpēc ir lietderīgi atcelt ierobežojumus attiecībā uz vakcināciju pret ND šajā dalībvalstī.
                  
               
                     (11)
                  
                  
                     Tāpēc no Īstenošanas lēmuma (ES) 2016/2008 I pielikumā iekļautā to dalībvalstu saraksta, kam ir “brīvās zonas, kurās veikta vakcinācija”, būtu jāsvītro ieraksts par Horvātiju.
                  
               
                     (12)
                  
                  
                     Tādēļ Īstenošanas lēmuma (ES) 2016/2008 I pielikums būtu attiecīgi jāgroza.
                  
               
                     (13)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2016/2008 I pielikumu aizstāj ar šā lēmuma pielikuma tekstu.
         
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 17. janvārī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  OV L 62, 15.3.1993., 69. lpp.
         
         
            (4)  OV L 18, 23.1.2003., 11. lpp.
         
         
            (5)  Komisijas 2016. gada 15. novembra Īstenošanas lēmums (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (OV L 310, 17.11.2016., 51. lpp.).
         
            (6)  Komisijas 2016. gada 15. novembra Īstenošanas lēmums (ES) 2016/2009, ar ko apstiprina dalībvalstu iesniegtās vakcinācijas programmas pret nodulāro dermatītu (OV L 310, 17.11.2016., 66. lpp.).
         
            (7)  EFSA Journal 2016; 14(8):4573.
         
            (8)  EFSA Journal 2017; 15(4):4773.
         
            (9)  EFSA Journal 2018; 16(2):5176.
         
            (10)  EFSA Journal 2018; 16(10):5452.
      
      
         
            PIELIKUMS
            
               
                  
                     “I PIELIKUMS
                     I DAĻA
                     “Brīvās zonas, kurās veikta vakcinācija”
                     1.   Bulgārija
                     
                     
                              
                                 A.
                              
                              
                                 Šādi Bulgārijas apgabali:
                                 
                                             —
                                          
                                          
                                             Burgasas apgabals,
                                          
                                       
                                             —
                                          
                                          
                                             Varnas apgabals,
                                          
                                       
                                             —
                                          
                                          
                                             Dobričas apgabals,
                                          
                                       
                                             —
                                          
                                          
                                             Razgradas apgabals,
                                          
                                       
                                             —
                                          
                                          
                                             Silistras apgabals,
                                          
                                       
                                             —
                                          
                                          
                                             Ruses apgabals,
                                          
                                       
                                             —
                                          
                                          
                                             Plevenas apgabals.
                                          
                                       
                           
                              
                                 B.
                              
                              
                                 Šādas Bulgārijas pašvaldības:
                                 
                                             —
                                          
                                          
                                             
                                                Opaka, Popovo un Antonovo Targovištes apgabalā,
                                          
                                       
                                             —
                                          
                                          
                                             
                                                Shumen, Kaspichan, Novi Pazar, Nikola Kozlevo, Kaolinovo, Venets un Hitrino Šumenas apgabalā,
                                          
                                       
                                             —
                                          
                                          
                                             
                                                Svishtov, Polski Trambesh un Strazhitsa Veliko Tarnovas apgabalā.
                                          
                                       
                           2.   Grieķija
                     
                     Šādi Grieķijas reģioni:
                     
                                 —
                              
                              
                                 Jonijas salu reģions, izņemot Kerkīras (Korfu) reģionālo vienību,
                              
                           
                                 —
                              
                              
                                 Ziemeļegejas reģions, izņemot Limnas reģionālo vienību,
                              
                           
                                 —
                              
                              
                                 Dienvidegejas reģions,
                              
                           
                                 —
                              
                              
                                 Krētas reģions.
                              
                           II DAĻA
                     “Inficētās zonas”
                     1.   Grieķija
                     
                     
                              
                                 A.
                              
                              
                                 Šādi Grieķijas reģioni:
                                 
                                             —
                                          
                                          
                                             Atikas reģions,
                                          
                                       
                                             —
                                          
                                          
                                             Centrālās Grieķijas reģions,
                                          
                                       
                                             —
                                          
                                          
                                             Centrālās Maķedonijas reģions,
                                          
                                       
                                             —
                                          
                                          
                                             Austrummaķedonijas un Trāķijas reģions,
                                          
                                       
                                             —
                                          
                                          
                                             Ēpeiras reģions,
                                          
                                       
                                             —
                                          
                                          
                                             Peloponēsas reģions,
                                          
                                       
                                             —
                                          
                                          
                                             Tesālijas reģions,
                                          
                                       
                                             —
                                          
                                          
                                             Rietumgrieķijas reģions,
                                          
                                       
                                             —
                                          
                                          
                                             Rietummaķedonijas reģions.
                                          
                                       
                           
                              
                                 B.
                              
                              
                                 Šādas Grieķijas reģionālās vienības:
                                 
                                             —
                                          
                                          
                                             Limnas reģionālā vienība,
                                          
                                       
                                             —
                                          
                                          
                                             Kerkīras (Korfu) reģionālā vienība.
                                          
                                       
                           2.   Bulgārija
                     
                     Visa Bulgārijas teritorija, izņemot apgabalus, kas uzskaitīti I daļā.
                  
               ”